Hornfuglfamilien

* neshornfugler
* hornravner

**Hornfuglfamilien** (Bucerotidae) er en familie i ordenen Bucerotiformes (hornfugler). De 62 artene (flere er nylig oppdaget og mangler norsk navn) i familien deles inn i to underfamilier; neshornfugler (60 arter i 15 slekter) og maskehornravner (2 arter i 1 slekt).

## Evolusjon
Basert på fossile funn regner man med at hornfugler må ha utviklet seg under eocen, men det er svært få fossile data før miocen, og selv da er informasjonen sparsom og lite informativ. Det eksisterer flere hypoteser om hvordan hornfuglfamilien utviklet seg, og de fleste ser ut til å være enige om at hornravner er søstergruppen til neshornfugler og at den tidlige utviklingen tok til i Afrika.

Kinnaird & O’Brien (2007) favoriserer synet på en hypotetisk progenitor, som de kaller «proto-*Buceros*». De ser for seg en stor, terrestrisk kjøttetende hornfugl, som nedstammer fra hornravnlignende forfedre og gav opphav til endemiske afrikanske taxa, som *[[Tockus]]* og *[[Tropicranus]]*, og mer skogtilpassede fruktetende linjer som emigrerte til Asia. I Asia skjedde det omfattende radiering, som senere førte til re-innvandring til Afrika, der *[[Ceratogymna]]* og *[[Bycanistes]]* oppsto fra re-innvandrende arter. Kinnaird & O’Briens modell er mer eller mindre sammenfallende med topologiene som ble gjenvunnet i de fylogenetiske analysene Gonzalez *et al.* publiserte i 2013.

## Etymologi
Familienavnet Bucerotidae følger av slektsnavnet *[[Buceros]]* og betyr *med horn som en okse*. Det stammer fra det greske uttrykket *boukerōs* (βουκερως), som består av forstavelsen *bous* (βους = okse) og endelsen *kerōs* (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.

Typearten er neshornfugl (*B. rhinoceros*), som derav er opphav til gruppenavnet for underfamilien Bucerotinae.

## Biologi

### Beskrivelse
Hornfugler er mellomstore til svært store fugler med karakteristiske lange, nedoverkrummede hornlignende nebb med hul hjelm på overnebbet, brede avrunda vinger, og lang stjert. Artene måler . Hos flere arter av neshornfugler er nebbet, hvis konstruksjon er hul, enormt stort. Og man har lenge antatt at hjelmen har en akustisk funksjon, men noen arter bruker den også som et våpen i regulære luftkamper. Hjelmen utvikler seg først etter at artene blir kjønnsmodne, og den blir vanligvis størst hos hanner. Det er derfor plausibelt å anta at hjelmen også er en indikator for seksuell kjønnsmodenhet, noe som er tilfellet for andre arkosaurer.

### Utbredelse og habitat
Hornfuglene hører i hovedsak hjemme i den afrotropiske og orientalske faunaregionen, men noen arter finnes også i Australasia. Habitatet består hovedsakelig av tropiske og subtropiske løvskoger, spesielt eviggrønn skog, men noen arter finnes også i tempererte skoger og på skogbevokst savanne og halvørken.

### Atferd
Hornfugler regnes i hovedsak som frugivore, men artene eter en blanding av animalsk og vegetabilsk føde, selv om den enkelte arten typisk har en preferanse for enten frukt eller smådyr. Maskehornravner er primært terrestrisk anlagt, mens neshornfugler gjerne er trelevende.

## Inndeling
Inndelingen følger HBW Alive og er i henhold til Kemp (2016). Norske navn på artene følger Norsk navnekomité for fugl og er i henhold til Syvertsen *et al.* (2008). Ikke alle arter har rukket å bli navngitt på norsk.

* Bucerotiformes, hornfugler
** Bucerotidae, hornfuglfamilien
*** Bucorvinae, hornravner
**** *[[Hornravner|Bucorvus]]*
***** *[[Rødmaskehornravn|B. leadbeateri]]*, rødmaskehornravn
***** *[[Blåmaskehornravn|B. abyssinicus]]*, blåmaskehornravn
*** Bucerotinae, neshornfugler
**** *[[Lophoceros]]*
***** *[[Miombotoko|L. pallidirostris]]*, miombotoko
***** *[[Gråtoko|L. nasutus]]*, gråtoko
***** *[[Lophoceros semifasciatus|L. semifasciatus]]*, (ikke navngitt)
***** *[[Palmetoko|L. fasciatus]]*, palmetoko
***** *[[Klippetoko|L. hemprichii]]*, klippetoko
***** *[[Brundvergtoko|L. camurus]]*, brundvergtoko
***** *[[Bantutoko|L. alboterminatus]]*, bantutoko
***** *[[Ravinetoko|L. bradfieldi]]*, ravinetoko
**** *[[Tockus]]*
***** *[[Gulnebbtoko|T. flavirostris]]*, gulnebbtoko
***** *[[Banantoko|T. leucomelas]]*, banantoko
***** *[[Turkanatoko|T. jacksoni]]*, turkanatoko
***** *[[Savannetoko|T. deckeni]]*, savannetoko
***** *[[Hererotoko|T. monteiri]]*, hererotoko
***** *[[Tockus damarensis|T. damarensis]]*, (ikke navngitt)
***** *[[Rødnebbtoko|T. erythrorhynchus]]*, rødnebbtoko
**** *[[Berenicornis]]*
***** *[[Hvitmankehornfugl|B. comatus]]*, hvitmankehornfugl
**** *[[Horizocerus]]*
***** *[[Langhaletoko|H. albocristatus]]*, langhaletoko
***** *[[Horizocerus cassini|H. cassini]]*, (ikke navngitt)
***** *[[Horizocerus granti|H. granti]]*, (ikke navngitt)
***** *[[Svartdvergtoko|H. hartlaubi]]*, svartdvergtoko
**** *[[Ceratogymna]]*
***** *[[Høvdinghornfugl|C. elata]]*, høvdinghornfugl
***** *[[Svarthornhornfugl|C. atrata]]*, svarthornhornfugl
**** *[[Bycanistes]]*
***** *[[Sølvkinnhornfugl|B. brevis]]*, sølvkinnhornfugl
***** *[[Gråkinnhornfugl|B. subcylindricus]]*, gråkinnhornfugl
***** *[[Brunkinnhornfugl|B. cylindricus]]*, brunkinnhornfugl
***** *[[Båndhalehornfugl|B. albotibialis]]*, båndhalehornfugl
***** *[[Trompeterhornfugl|B. bucinator]]*, trompeterhornfugl
***** *[[Piphornfugl|B. fistulator]]*, piphornfugl
***** *[[Bycanistes sharpii|B. sharpii]]*, (ikke navngitt)
**** *[[Rhinoplax]]*
***** *[[Hjelmhornfugl|R. vigil]]*, hjelmhornfugl
**** *[[Buceros]]*
***** *[[Blodhornfugl|B. hydrocorax]]*, blodhornfugl
***** *[[Buceros mindanensis|B. mindanensis]]*, (ikke navngitt)
***** *[[Storhornfugl|B. bicornis]]*, storhornfugl
***** *[[Neshornfugl|B. rhinoceros]]*, neshornfugl
**** *[[Anorrhinus]]*
***** *[[Bronsehornfugl|A. galeritus]]*, bronsehornfugl
***** *[[Hvitkinnhornfugl|A. austeni]]*, hvitkinnhornfugl
***** *[[Brunhornfugl|A. tickelli]]*, brunhornfugl
**** *[[Ocyceros]]*
***** *[[Indiahornfugl|O. birostris]]*, indiahornfugl
***** *[[Malabarhornfugl|O. griseus]]*, malabarhornfugl
***** *[[Singaleserhornfugl|O. gingalensis]]*, singaleserhornfugl
**** *[[Anthracoceros]]*
***** *[[Malayhornfugl|A. malayanus]]*, malayhornfugl
***** *[[Suluhornfugl|A. montani]]*, suluhornfugl
***** *[[Hinduhornfugl|A. coronatus]]*, hinduhornfugl
***** *[[Orienthornfugl|A. albirostris]]*, orienthornfugl
***** *[[Palawanhornfugl|A. marchei]]*, palawanhornfugl
**** *[[Aceros]]*
***** *[[Rødhalshornfugl|A. nipalensis]]*, rødhalshornfugl
**** *[[Rhabdotorrhinus]]*
***** *[[Rynkehornfugl|R. corrugatus]]*, rynkehornfugl
***** *[[Sulawesihornfugl|R. exarhatus]]*, sulawesihornfugl
***** *[[Brunkronehornfugl|R. leucocephalus]]*, brunkronehornfugl
***** *[[Negroshornfugl|R. waldeni]]*, negroshornfugl
**** *[[Penelopides]]*
***** *[[Visayhornfugl|P. panini]]*, visayhornfugl
***** *[[Mindanaohornfugl|P. affinis]]*, mindanaohornfugl
***** *[[Mindorohornfugl|P. mindorensis]]*, mindorohornfugl
***** *[[Luzonhornfugl|P. manillae]]*, luzonhornfugl
**** *[[Rhyticeros]]*
***** *[[Knopphornfugl|R. cassidix]]*, knopphornfugl
***** *[[Sumbahornfugl|R. everetti]]*, sumbahornfugl
***** *[[Arrhornfugl|R. undulatus]]*, arrhornfugl
***** *[[Gulpunghornfugl|R. subruficollis]]*, gulpunghornfugl
***** *[[Narcondamhornfugl|R. narcondami]]*, narcondamhornfugl
***** *[[Papuahornfugl|R. plicatus]]*, papuahornfugl

## Referanser




## Eksterne lenker
*